《方池湛月》
明代·陈繗

水底圆如天上圆，天婵娟映水婵娟。一双玉兔捣复捣，两个嫦娥颠倒颠。

水玉壶间蘋藻地，水晶宫里桂花天。分明照出源头阔，云影天光在眼前。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。